b'\n_START_ARTICLE_\nEsteri\n_START_PARAGRAPH_\nEsteri (njem. Essig-\xc3\x84ther, stari naziv za keton-eter) su u kemiji organske tvari u kojima organska grupa zamjenjuje jedan ili vi\xc5\xa1e atoma vodika u hidroksilnoj skupini. Kod estera hidroksilna skupina reagira s karboksilnom skupinom i nastaje nova skupina koja se naziva esterska -COO-. Najpoznatiji esteri su karboksilni esteri, no postoje i esteri alkohola i anorganskih kiselina, a jedan od najpoznatijih takvih je nitroglicerin. Nitroglicerin se dobiva reakcijom trovalentnog alkohola glicerola i du\xc5\xa1i\xc4\x8dne kiseline uz prisutnost sumporne kiseline._NEWLINE_Esteri nastali kemijskom reakcijom s karboksilnim kiselinama imaju op\xc4\x87u formulu RCOOR\xe2\x80\x99.\n_START_SECTION_\nNazivlje\n_START_PARAGRAPH_\nNaziv estera tvori se tako da ime alkohola koji je stupio u reakciju stoji prvo tj. naziv alkilne skupine alkohola (npr. naziv alkilne skupine propanola je propil) tj. umjesto zavr\xc5\xa1etka -anol na osnovu imena alkohola doda se nastavak -il. Druga rije\xc4\x8d u nazivu estera potje\xc4\x8de od kiseline, a tvori se tako da se imenu kiseline makne nastavak -ska i doda nastavak -oat (npr. druga rije\xc4\x8d u imenu estera butanske kiseline bila bi butanoat). Kod estera sa etanskom kiselinom \xc4\x8desto se umjesto etanoata koristi acetat, kod onih s metanskom kiselinom, formijat, kod estera sa butanskom kiselinom koristi se i butirat, a kod propanske kiseline koristi se i propionat. I kod alkohola postoje drugi nazivi pa se tako umjesto pentil, \xc4\x8desto zna na\xc4\x87i i amil._NEWLINE_alkohol (-ol -> -il) + karboksilne kiseline (-ska -> -oat)_NEWLINE_Po redoslijedu opadaju\xc4\x87eg prioriteta pri odabiru i imenovanju glavne karakteristi\xc4\x8dne skupine, esteri su sedmi po redu razredni spojevi (slijedom COOH i C(O)O\xe2\x82\x82H; zatim njihovi S- i Se-derivati, pa redom sulfonske, sulfinske, selenonske itd., fosfonske, arsonske itd. kiseline).\n_START_SECTION_\nTriacilglicerol\n_START_PARAGRAPH_\nTriacilglicerol (Masti i ulja) su esteri koji sadr\xc5\xbee tri hidroksilne skupine. Esteri se imenuju sli\xc4\x8dno kao i soli. Triacilgliceroli su tvari netopljive ili slabo topljive u vodi (lipidi). _NEWLINE_Esteri se mogu dobiti reakcijom kiseline (obi\xc4\x8dno organske) i alkohola uz prisutnost sumporne kiseline kao katalizatora, iako ima i drugih na\xc4\x8dina dobivanja estera. Esterifikacija je povratna reakcija u kojoj se esterifikacija doga\xc4\x91a istovremeno s hidrolizom, pa je potrebno higroskopno sredstvo koje bi reakciji uzelo vodu._NEWLINE__NEWLINE_Alkoholi + karboksilne kiseline \xe2\x86\x94 ester + voda (esterifikacija)_NEWLINE_Ester + voda \xe2\x86\x94 alkoholi + karboksilne kiseline (hidroliza)_NEWLINE__NEWLINE_Mnogi esteri imaju specifi\xc4\x8dan miris, te se zbog toga ve\xc4\x87inom upotrebljavaju kao umjetne arome i u proizvodnji mirisa._NEWLINE_Metil butanoat \xe2\x80\x93 ananas, jabuka_NEWLINE__NEWLINE_Metil benzoat \xe2\x80\x93 vo\xc4\x87ni miris ylang-ylang_NEWLINE__NEWLINE_Etil formijat \xe2\x80\x93 rum_NEWLINE__NEWLINE_Etil butanoat \xe2\x80\x93 ananas, jagoda_NEWLINE__NEWLINE_Etil heksanoat \xe2\x80\x93 gro\xc5\xbe\xc4\x91e_NEWLINE_Etil acetat - staro vino_NEWLINE_Amil acetat - banane, kru\xc5\xa1ke\n_START_SECTION_\nNeki esteri\n_START_PARAGRAPH_\nPrirodni esteri:_NEWLINE_U vo\xc4\x87u, mastima, uljima i loju_NEWLINE_Uporaba estera:_NEWLINE_- u prehrambenoj i konditorskoj industriji_NEWLINE_- za proizvodnju otapala i plasti\xc4\x8dnih masa_NEWLINE_- za proizvodnju parfema'